Covid-19: Caledonse leerlinge kla oor maatreëls | Netwerk24
14 Junie 2021 18:38
'n Groep leerlinge van die Swartberg Sekondêre Skool in Caledon het Maandag by die onderwysdepartement se distrikskantoor gaan kla oor die toepassing van Covid-19-maatreëls by die skool.
Dit volg nadat twee leerlinge verlede week en 'n derde leerlinge Maandag positief getoets is vir die virus. Sewe leerlinge wat in noue kontak met hulle was, het hulself daarna geïsoleer.
Geen onderwysers is positief getoets nie.
Bronagh Hammond, direkteur van kommunikasie van die Wes-Kaapse onderwysdepartement, het gesê die klein groepie leerlinge het hul kommer gelug oor hoe maatreëls by die skool toegepas word.
Volgens haar was daar nie vantevore enige klagtes by die departement oor hoe die skool die Covid-19-maatreëls toepas nie en daar sal met die skoolbestuur gepraat word om te verseker die regte prosedures word gevolg.